**লন্ডন** কানাডার দক্ষিণ-পশ্চিম অন্টারিওর কুইবেক সিটি-উইন্ডসর করিডোর বরাবর একটি শহর। ২০১৬ সালে কানাডার আদমশুমারি অনুসারে এই শহরের জনসংখ্যা ছিল ৩,৩৩,৮২২ জন। লন্ডন টরন্টো এবং ডেট্রয়েট উভয় থেকে প্রায় ২০০ কিলোমিটার (১২০ মাইল) এবং নিউ ইয়র্কের বাফালো থেকে প্রায় ২৩০ কিলোমিটার (১৪০ মাইল) দূরে টেমস নদীর সঙ্গমস্থলে অবস্থিত; লন্ডন শহরটি একটি পৃথক পৌরসভা এবং মিডিলসেক্স কাউন্টি থেকে রাজনৈতিকভাবে পৃথক, যদিও এটি কাউন্টির আসন হিসাবে রয়েছে।

১৭৯৩ সালে লন্ডন এবং টেমস এর নামকরণ করেন জন গ্রাভস সিমকো, যিনি স্থানটিকে উচ্চ কানাডার রাজধানী শহরের জন্য প্রস্তাব করেন। প্রথম ইউরোপীয় বসতিটি পিটার হেগারম্যানের দ্বারা ১৮০১ এবং ১৮০৪ সালের মধ্যে স্থাপিত হয়। গ্রামটি ১৮২৬ সালে প্রতিষ্ঠিত হয় এবং ১৮৫৫ সালে এটি সঙ্ঘবদ্ধ করা হয়। তখন থেকে লন্ডন বৃহত্তম দক্ষিণ-পশ্চিমা অন্টারিও পৌরসভা এবং কানাডার ১১তম বৃহৎ মহানগর অঞ্চল হয়ে উঠেছে এবং এর চারপাশে থাকা ছোট ছোট অনেক জনপদকে সংযুক্ত করেছে।

লন্ডন হল স্বাস্থ্যসেবা ও শিক্ষার একটি আঞ্চলিক কেন্দ্র, এখানে ওয়েস্টার্ন অন্টারিও বিশ্ববিদ্যালয় (যা নিজেকে "ওয়েস্টার্ন বিশ্ববিদ্যালয়" হিসাবে চিহ্নিত করে), ফ্যানশাও কলেজ এবং বেশ কয়েকটি হাসপাতাল (একটি বিশ্ববিদ্যালয় হাসপাতাল সহ) রয়েছে। শহরটি বেশ কয়েকটি বাদ্যযন্ত্র ও শৈল্পিক প্রদর্শনী এবং উৎসবের আয়োজন করে, যা শহরটির পর্যটন শিল্পে অবদান রাখে, তবে এর অর্থনৈতিক কার্যকলাপ শিক্ষা, চিকিৎসা গবেষণা, বীমা এবং তথ্য প্রযুক্তি কেন্দ্রিক। লন্ডনের বিশ্ববিদ্যালয় ও হাসপাতালগুলির শীর্ষ দশটি নিয়োগকারীদের মধ্যে রয়েছে। লন্ডন শহরটি মহাসড়ক ৪০১ এবং ৪০২ এর সংযোগস্থলে অবস্থিত, এই মহাসড়কগুলি শহরটিকে টরন্টো, উইন্ডসর ও সারনিয়ার সাথে সংযুক্ত করে। লন্ডনে একটি আন্তর্জাতিক বিমানবন্দর এবং ট্রেন ও বাস স্টেশন রয়েছে।

জনসংখ্যার উপাত্ত
----------------

২০১৬ সালের আদমশুমারি অনুসারে অন্টারিওর লন্ডন শহরের সর্বাধিক সাধারণ জাতিগোষ্ঠী হ'ল ইংরেজ (২৮.৪%), কানাডিয় (২৫.৮%), স্কটিশ (২০.৯%), আইরিশ (১৯.৮%), জার্মান (১১.৬%), ফরাসী (৯.৬%) , ডাচ (৬.৩%), ইতালিয় (৫.০%), পোলিশ (৪.৪%), এবং ব্রিটিশ দ্বীপপুঞ্জের বংশভূত (৩.৪%)। দৃশ্যমান সংখ্যালঘুরা লন্ডনের জনসংখ্যার ১৬% গঠন করে, যার মধ্যে আরব (২.৮%), কালো (২.৫%), দক্ষিণ এশীয় (২.৪%) এবং চীনা (২.২%) অন্তর্ভুক্ত রয়েছে। অতিরিক্ত ২.৪% জনসংখ্যা গঠনকে আদিবাসী জনগণ।

অর্থনীতি
--------

ওয়েস্টার্ন অন্টারিও বিশ্ববিদ্যালয়ের ব্রেসিয়া বিশ্ববিদ্যালয় কলেজ থেকে লন্ডনের দিগন্ত দৃশ্যে।
লন্ডনের অর্থনীতিতে চিকিৎসা গবেষণা, বীমা, উৎপাদন এবং তথ্য প্রযুক্তি প্রাধান্য পেয়েছে। বেশিরভাগ জীবন বিজ্ঞান ও জৈব-প্রযুক্তি সম্পর্কিত গবেষণা ওয়েস্টার্ন অন্টারিও বিশ্ববিদ্যালয় দ্বারা পরিচালিত বা সমর্থিত হয়, যা লন্ডনের অর্থনীতিতে বার্ষিক প্রায় কানাডীয় ১.৫ বিলিয়ন ডলার যোগ করে।

২০০৯-এর অর্থনৈতিক সংকট সৃষ্টির পরে লন্ডনের অনেকগুলি উৎপাদন ভিত্তিক কাজের পরিসরকে হ্রাস ঘটালে শহরটি ডিজিটাল ক্রিয়েটিভ সেক্টরে মনোনিবেশ করে প্রযুক্তি কেন্দ্র হিসাবে রূপান্তরিত হয়। ২০১৬ সালের হিসাবে লন্ডনে ৩০০ টি প্রযুক্তি সংস্থা রয়েছে, যারা শহরের কর্মীদের ৩% অংশকে নিযুক্ত করে।

খেলাধুলা
--------

লন্ডন বর্তমানে অন্টারিও হকি লিগের লন্ডন নাইটসের কেন্দ্র, দলটি বুদউইজার গার্ডেনে খেলে। নাইটস হ'ল ২০০৪-২০০৫ এবং ২০১৫–২০১৬ ওএইচএল এবং মেমোরিয়াল কাপ জয়ী দল। গ্রীষ্মের মাসগুলিতে ইন্টারকাউন্টি বেসবল লীগের লন্ডন মেজরসরা ল্যাব্যাট পার্কে খেলে।

সরকার ও আইন
-----------

আরও দেখুন: লন্ডন সিটি কাউন্সিল ও লন্ডনের মেয়রদের তালিকা, অন্টারিও
লন্ডন সিটি হলের শীর্ষ থেকে কেন্দ্রীয় লন্ডনের ওয়েলিংটন স্ট্রিটের দৃশ্য।
লন্ডনের পৌর সরকার চৌদ্দ কাউন্সিলর (লন্ডনের চৌদ্দটি ওয়ার্ডের প্রত্যেককে প্রতিনিধিত্ব করে) এবং মেয়রের মধ্যে বিভক্ত। ম্যাট ব্রাউন ২০১৪ সালের পৌর নির্বাচনে মেয়র নির্বাচিত হয়ে সরকারিভাবে ২০১৪ সালের ১ ডিসেম্বর দপ্তরের কার্যভার গ্রহণ করেন। ব্রাউন নির্বাচনের আগে লন্ডনের সর্বাধিক নির্বাচিত মেয়র ছিলেন জো ফন্টানা; ২০১৪ সালের ১৯ জুন ফন্টানা পদত্যাগের পরে, সিটি কাউন্সিলর জো সোয়ান ভারপ্রাপ্ত মেয়র হিসাবে দায়িত্ব পালন করেন ২৪ শে জুনের মধ্যে কাউন্সিলর জোনি বাইচলার অন্তর্বর্তী মেয়র নির্বাচিত না হওয়া পর্যন্ত। ২০১০ সালের নির্বাচনের আগে পর্যন্ত চার জন নিয়ামক ও মেয়রকে নিয়ে একটি নিয়ন্ত্রণ বোর্ড ছিল, এদের সকলকে সমগ্র নগরবাসীদের দ্বারা নির্বাচিত হতেন।

মিডলসেক্স কাউন্টির সাথে লন্ডনের অনেক সম্পর্ক থাকলেও এটি সম্পূর্ণ পৃথক সত্তা; দুটির কোনও এখতিয়ার একে অপরকে অতিক্রম করে না। ব্যতিক্রম হ'ল মিডলসেক্স কাউন্টি আদালত ও প্রাক্তন জেল, কারণ বিচার বিভাগটি সরাসরি প্রদেশ দ্বারা পরিচালিত হয়।

তথ্যসূত্র
---------

1. ↑  "London (City) community profile"। *2006 Census data*। Statistics Canada। ৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১১।
2. ↑  "London (Census metropolitan area) community profile"। *2006 Census data*। Statistics Canada। ৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১১।
3. ↑  "London (City) community profile"। *2016 Census data*। Statistics Canada। ১১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৭।
4. ↑  St-Denis, Guy (১৯৮৫)। *Byron:Pioneer Days in Westminster Township*। Crinklaw Press। পৃষ্ঠা 21–22। আইএসবিএন 0-919939-10-4।
5. ↑  Government of Canada, Statistics Canada (২০১৭-০২-০৮)। "Census Profile, 2016 Census - London, City [Census subdivision], Ontario and Ontario [Province]"। *www12.statcan.gc.ca*। সংগ্রহের তারিখ ২০১৯-০৯-১৪।
6. ↑  "Community Profiles from the 2016 Census, Statistics Canada - Census Subdivision"। 2.statcan.gc.ca। ডিসেম্বর ৬, ২০১০। সংগ্রহের তারিখ এপ্রিল ১৩, ২০১৩।
7. ↑  "Aboriginal Peoples - Data table"। 2.statcan.ca। অক্টোবর ৬, ২০১০। ৮ জুলাই ২০১৩ তারিখে মূল থেকে আর্কাইভ করা। সংগ্রহের তারিখ এপ্রিল ১৩, ২০১৩।
8. ↑  "Economic Analysis of Ontario" (পিডিএফ)। *Central 1*। **9** (1)। মার্চ ২০১৮। সংগ্রহের তারিখ ৪ ফেব্রুয়ারি ২০২০।
9. ↑  "London Labour Market Monitor"। Service Canada। জানুয়ারি ২০০৯। সংগ্রহের তারিখ ১৯ জুলাই ২০০৯। [*অকার্যকর সংযোগ*]
10. ↑  "LEDC - London Economic Development Corporation"। *LEDC - London Economic Development Corporation* (ইংরেজি ভাষায়)। ২৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৭।
11. ↑  "LEDC – London Economic Development Corporation"। *LEDC – London Economic Development Corporation*। ১৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।
12. ↑  "Matt Brown elected as new mayor of London"  ওয়েব্যাক মেশিনে আর্কাইভকৃত ৩০ অক্টোবর ২০১৪ তারিখে. CTV London, 27 October 2014.
13. ↑  Maloney, Patrick (১৯ জুন ২০১৪)। "Joe Fontana officially resigns as mayor of London"। *Toronto Sun*। ২৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।
14. ↑  Maloney, Patrick (২৪ জুন ২০১৪)। "London, Ont. names new mayor to replace Fontana"। *Toronto Sun*। Québecor Média। ২৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।
15. ↑  "Your December 2006 – November 2010 Council"। City of London। ২০০৬। ২৫ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০০৯।
16. ↑  "Middlesex County Information"। Middlesex County। ৫ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০০৯।

বহিঃসংযোগ
---------